Z á p i s n i c a
					        č. 6
					
zo zasadnutia Komisie sociálnych vecí a bývania Miestneho zastupiteľstva mestskej časti Bratislava - Nové Mesto, konaného dňa 16. 6. 2014.

Prítomní : podľa prezenčnej listiny.
 
P r o g r a m :
1. O t v o r e n i e.
2. Kontrola plnenia úloh vyplývajúcich z uznesení MR a MZ MČ BNM a Komisie SVaB.
3. Prerokovanie materiálov na zasadnutie MR dňa 24. 6. 2014  
4. Prerokovanie materiálov z odd. správy bytov, nebytových priestorov a vnútornej správy 
5. Prerokovanie žiadostí o poskytnutie jednorazových finančných výpomocí a letnej detskej 
    rekreácie pre deti zo sociálne slabších rodín. 
6. Rôzne.

K bodu č. 1
Zasadnutie komisie otvoril a prítomných privítal predseda komisie Ing. Martin Bartoš.         Privítal aj JUDr. Olšáka z odd. právneho, majetkového a podnikateľských aktivít,                   p. Andrášikovú, z oddelenia pre SBaNP a VS a neskôr Ing. Vojtechovú, poverenú vedením oddelenia sociálnych služieb. Ing. Bartoš uviedol program rokovania komisie podľa pozvánky, s ktorým členovia súhlasili. Hlasovanie:  prítomní : 5,     za : 5.

K bodu č. 2
Kontrola plnenia uznesení komisie a MZ MČ BNM.
Pre komisiu nevyplynuli žiadne úlohy.
Kontrola plnenia úloh z predchádzajúceho zasadnutia komisie - informácia v bode č. 4.

K bodu č. 3 
a/ Prerokovanie architektonickej štúdie Revitalizácia parku na Račianskom Mýte. 
Uznesenie č.6/3a
Komisia prerokovala predložený materiál a tento vzala na vedomie.
Hlasovanie :	prítomní :	5
		za :		5

b/ Návrh stanoviska MZ MČ BNM k návrhu Dodatku Štatútu hlavného mesta SR Bratislavy, ktorým sa dopĺňa čl. 36b ods. 2, v oblasti konania verejných športových podujatí.
Uznesenie č.6/3b
Komisia prerokovala predložený návrh a tento odporučila schváliť bez pripomienok. Hlasovanie :	prítomní :	5
		za :		5
c/ Návrh stanoviska Miestneho zastupiteľstva mestskej časti Bratislava – Nové Mesto k návrhu Dodatku Štatútu hlavného mesta SR Bratislavy, ktorým sa dopĺňa čl. 91 ods. 1 písm. h), v oblasti prerozdelenia príjmov z výnosov dane za ubytovanie. 
Uznesenie č.6/3c
Komisia prerokovala predložený návrh a tento odporučila MR a MZ schváliť bez pripomienok.
Hlasovanie :	prítomní :	6
		za :		6

d/ Návrh Dodatku č. 2 Zásad poskytovania pomoci občanom v Sociálnej výdajni potravín a spotrebného tovaru v mestskej časti Bratislava – Nové Mesto
Ing. Martin Bartoš informoval komisiu o navrhnutých zmenách v platných Zásadách poskytovania pomoci v Sociálnej výdajni a to o znížení výšky dôchodku pre osamelého dôchodcu na sumu 380,- € a možnosti poskytnutia tejto pomoci pre manželov s výškou dôchodku spolu do sumy 700,- €. 
Uznesenie č.6/3d
Komisia prerokovala predložený návrh Dodatku a tento odporučila MR a MZ schváliť bez pripomienok.
Hlasovanie :	prítomní :	7
		za :		7

K bodu č. 4

1/ B. V., Bratislava – Nové Mesto – komisia na svojom zasadnutí dňa 13. 5. 2013 odporučila riešiť žiadosť menovanej poskytnutím bytu na Bojnickej č. 19/1 po p. Levickom. Pani Andrašiková informovala komisiu, že poskytnutie bytu bolo odsúhlasené na zasadnutí MZ MČ BNM dňa 3. 6. 2014 a zmluva na nájom bytu je pripravená na podpis. 
2/ L. O., Bojnická 25 – žiadal o predĺženie nájomnej zmluvy k bytu. Komisia                odporučila predĺžiť nájom o 1 rok s notárskou zápisnicou na rokovaní dňa 9. 9. 2013.            Zmluva nie je podpísaná, lebo menovaný je vo výkone trestu odňatia slobody. 
3/ T. S., Bojnická 25 - od mája 2013 neuhrádza nájomné a nedoplatok narastá. Komisia na svojom zasadnutí dňa 22. 1. 2014 odporučila riešiť menovanú výpoveďou z nájmu bytu. JUDr. Olšák informoval komisiu, že menovanej uplynula výpovedná lehota z nájmu bytu dňa 31. 5. 2014. Pani T. podala žiadosť o poskytnutie bývania v ubytovni magistrátu Fortúna. Magistrát žiadal stanovisko Miestneho úradu, či menovaná nemá podlžnosť na úhrade nájomného. Komisia odporučila postupovať v súlade s platnými predpismi a pokiaľ sa menovaná nevysťahuje, riešiť rodinu exekučným vyprataním z bytu. 
4/ D. M., Bartoškova 10 – komisia požiadala oddelenie pre SBaNP, aby zabezpečilo vypratanie uvedeného bytu.  P. Andrášiková informovala komisiu, že byt ešte nie je vyprataný.
5/ Zoznam neplatičov k 31. 5. 2014 – oddelenie pre správu bytov, nebytových priestorov a vnútornej správy predložilo na rokovanie komisie zoznam 78 neplatičov, v ktorom boli aj nízke nedoplatky z vyúčtovania za rok 2013. Z celkového počtu neplatičov 11 má nedoplatok nad 500,- €, z toho 6 z Bojnickej ul. Oddelenie majetkové a správy majetku sleduje  a uplatňuje pohľadávky voči všetkým dlžníkom. Predseda komisie Ing. Bartoš navrhol, aby bol vypracovaný návrh na odpísanie nevymožiteľných pohľadávok. Komisia požiadala oddelenie právne, podnikateľské a správy majetku, aby naďalej venovalo patričnú pozornosť riešeniu  nedoplatkov nájomníkov.   
6/ B. P., Dvory nad Žitavou - žiadal o poskytnutie bytu. Komisia odporučila poskytnúť ubytovanie na Bojnickej č. 23/43 po p. P., počas výkonu zamestnania. Pani Andrášiková informovala komisiu, že materiál bude predložený na rokovanie miestneho zastupiteľstva. 
7/ D. P., Bernolákovo – žiadal o poskytnutie bytu, ako zamestnanec miestneho úradu. Komisia odporučila riešiť žiadosť poskytnutím ubytovania na Bojnickej č. 23/33                   po p. Hlavatej počas výkonu povolania dňa 17. 3. 2014. Súhlas na nájom bytu nie je zatiaľ podpísaný.  
8/ H. S., Halašova 36 – žiadala o poskytnutie bytu. Komisia odporučila riešiť žiadosť poskytnutím bytu na Bojnickej č. 19/15 po p. V. na 2 roky s notárskou zápisnicou dňa          17. 3. 2014. Súhlas na nájom nie je zatiaľ podpísaný.
9/ S. I., Príkopová 4 – požiadala o predĺženia nájomnej zmluvy k bytu. Komisia prerokovala preloženú žiadosť a odporučila predĺžiť nájom na jeden rok s notárskou zápisnicou               na rokovaní dňa 19. 5. 2014. Zmluva ešte nie je podpísaná.  
10/ Š. V., Bojniccká 23- žiadal o predĺženie nájomnej zmluvy  k bytu. Komisia prerokovala žiadosť menovaného a odporučila predĺžiť nájom na dva roky s notárskou zápisnicou na zasadnutí dňa 19. 5. 2014. Na rokovanie komisie bola predložená notárska zápisnica.
11/ R. E., Bojnická 25 – na rokovanie komisie bol predložený list menovanej, adresovaný Mgr. Rudolfovi Kusému, starostovi mestskej časti BNM, v ktorom ho žiada o výmenu bytu v rámci bytového domu. Komisia sa oboznámila so žiadosťou a túto vzala    na vedomie. 
12/ G. L., Bojnická 23 – žiada o nájom obecného bytu. Komisia prerokovala žiadosť menovanej, ktorá bola zaradená do zoznamu žiadateľov o byt, pretože splnila podmienky stanovené v platných zásadách a súhlasila s jej zaradením. Hlasovanie:     prítomní: 7, za : 7.
13/ B. Z., Bojnická 23 – žiada o predĺženie nájomnej zmluvy. Komisia prerokovala predloženú žiadosť a odporučila predĺžiť nájom na dva roky s notárskou zápisnicou. Hlasovanie: prítomní: 7,	za : 7.
14/ R. J., Pluhová 72 – žiada o nájom obecného bytu. Komisia prerokovala žiadosť menovanej a túto neodporučila zaradiť do zoznamu žiadateľov, pretože p. R. nie je zamestnaná a nespĺňa podmienku príjmu. Hlasovanie: prítomní: 7, za : 7.
15/ K. E., Cesta na Kamzík 12 – na rokovanie komisie boli predložené žiadosť menovanej o dočasné pridelenie bytu v prípade núdze a list mediátorky Ministerstva spravodlivosti SR, PhDr. Renáty Názlerovej, adresované starostovi mestskej časti Mgr. Rudolfovi Kusému.  V listoch žiadali o pomoc pri riešení zložitej životnej situácie, v ktorej sa ocitla p. K. Obidva listy opisujú ako sa menovaná dostala do situácie, keď ju bývalý zať vyhadzuje z bytu, v ktorom mala mať doživotné bezplatné bývanie za finančný dar vo výške 40 000,- €. Pani      K. má 69 rokov. Má podanú žiadosť o umiestnenie v Dome seniorov v Lamači, avšak aj po intervenciách Ing. Vojtechovej jej bolo prisľúbené umiestnenie až od septembra 2014. Komisia prerokovala predložený materiál a odporučila riešiť vzniknuté  naliehavé prípady poskytnutím krátkodobého prenájmu bytu. Hlasovanie: prítomní: 7, za : 7. 

K bodu č. 5
1/ Letná detská rekreácia pre deti zo sociálne slabších rodín v roku 2014
Na rokovanie komisie bol predložený zoznam detí na letnú rekreáciu, prehľad financovania    a Zápisnica z vyhodnotenia ponúk na zadanie zákazky podľa § 9 ods. 9  zákona č. 25/2006    Z. z. o verejnom obstarávaní a o zmene a doplnení niektorých zákonov. Pani Janovičová informovala členov komisie o postupe pri výbere organizátora a zoznamu detí. Oddelenie sociálnych služieb MÚ BNM vyžiadalo z Úradu práce, sociálnych vecí a rodiny Bratislava zoznam detí zo sociálne slabších rodín vo veku od 6 do 16 rokov, zoznam detí zverených do starostlivosti nahrádzajúcej starostlivosť  rodičov a zoznam detí rodičov, ktorí poberajú náhradné výživné. Tento navrhol 28 detí, z ktorých rodičia prihlásili 18 detí. Letnú detskú rekreáciu zabezpečí občianske združenie MOONLIGHT CAMP, Stromová 17, 831 01 Bratislava. Po schválení starostom mestskej časti p. Mgr. Rudolfom Kusým sa deti budú rekreovať 10 dní v čase od 9. 8. do 18. 8. 2014 v Starej Lesnej v hoteli Forton. Cena poukazu je 177,00 €. Celková suma za pobyt 18 detí predstavuje 3 186,00 €, čo je v súlade so schváleným rozpočtom mestskej časti na rok 2014 a bodom VI. Zásad poskytovania finančných výpomocí obyvateľom mestskej časti Bratislava - Nové Mesto, ktoré boli schválené Miestnym  zastupiteľstvom  mestskej  časti  Bratislava  -  Nové Mesto uznesením  č. 2/16 dňa 17. 3. 2011 v znení úpravy schválenej uznesením č. 5/20 dňa 16. 6. 2011 a Dodatku č. 1 schváleného uznesením č. 9/19 dňa 14. 2. 2012.
Uznesenie č. 6/5/1
Komisia sociálnych vecí a bývania MZ MČ BNM prerokovala organizovanie letnej detskej rekreácie a výber detí zo sociálne slabších rodín z mestskej časti Bratislava - Nové Mesto       a odporučila účasť 18 detí podľa priloženého zoznamu s finančnou úhradou 177,00 € za jedno dieťa, spolu 3 186,00 € z rozpočtu mestskej časti Bratislava – Nové Mesto. Súčasne prerokovala a odsúhlasila výber občianskeho združenia MOONLIGHT CAMP, Stromová 17, Bratislava, na zabezpečenie tejto rekreácie v čase od 9. 8. do 18. 8. 2014 v hoteli FORTON     v Starej Lesnej. Hlasovanie : prítomní : 7, za : 7.     

K bodu č. 6
Ing. Bartoš, predseda komisie, informoval o nasledujúcom zasadnutí,  ktoré  bude dňa        22. 9. 2014, poďakoval všetkým za aktívnu účasť na rokovaní a poprial príjemnú dovolenku. 

									   Ing. Martin Bartoš
									predseda  komisie v. r. 
Zapísala : Janovičová